Narodna skupština
20161221

Zar bi sebi neko dozvolio da mu se iseče struja, da nema sijalicu, da ne može da uključi u kući, ako bi mogao da plati? Nemaju ljudi da plaćaju i kanite se ove budalaštine i ovog sada još jednog nameta. Kaže Opština će, u ovom članu 61, da će lokalna samouprava određivati koliko će se plaćati taj prinudni upravnik. Izvinite, kako će onda opština da kaže da treba svako da plaća 300,00 dinara po stanu, pa onda pet vlasnika stanova neće hteti, neće moći, neće plaćati, u svakom slučaju, pa će onda onima koji plaćaju to da se poveća i opet će biti isti problem, kakav postoji kada sami stanari biraju predsednika Kućnog saveta ili Skupštine zgrade, kako god da se zove, nije ni važno. Uvek postoji jedna grupa, uvek je to manji broj stanara koji ne prihvataju odluke većine, ali se funkcioniše uredno i bez toga. Ako mislite da će ovo što vi pokušavate da nametnete nešto promeniti u pozitivnom smislu, verujte neće, i verujte da se ljudi jako plaše ovog zakona.